Аиҭашәҟәҭаҩра иахысыз атәанчаҩцәа рхыԥхьаӡара еилкаахеит
19:20 05.06.2023 (ирҿыцуп: 08:21 06.06.2023)
© Sputnik / Александр КряжевВыплата пенсии
© Sputnik / Александр Кряжев/
Аминистрцәа реилазаара ақәҵарала хәажәкыра 1 инаркны лаҵара 31 рҟынӡа Аԥсны атәанчаҩцәа рышәҟәеиҭаҭаҩра мҩаԥысуан.
АҞӘА, рашәара 5 – Sputnik. Аԥсны 42 352-ҩык атәанчаҩцәа аиҭашәҟәҭаҩра иахысит, азеиԥш рбагақәа рҟынтәи ари 86% инаӡоит, ашәҟәы реиҭаҭагалара иахысраны иҟоуп даҽа 6 809-ҩык атәанчаҩцәа.
Аиҭашәҟәҭаҩра иахысыз атәанчаҩцәа рхыԥхьаӡара араионқәа рыла
Ақалақь, араион
Зынӡа атәанчаҩцәа шаҟаҩы ыҟоу
Аиҭашәҟәҭаҩра иахысит
Аҟәа
11438
10381
Гагра араион
7795
6721
Гәдоуҭа араион
7864
6986
Аҟәа араион
2564
2292
Гәылрыԥшь араион
3426
3068
Очамчыра араион
5392
4384
Тҟәарчал араион
4304
3771
Гал араион
6378
4746
Аԥсны асоциалтә еиқәыршәареи адемографиатә политикеи рминистрра атәанчахәқәеи ашәарақәеи русбарҭа аиҳабы Анжелика Ҷыҭанааԥҳа арадио Sputnik ишазеиҭалҳәаз ала, атәанчаҩцәа рышәҟәеиҭаҭаҩра мҩаԥган рхыԥхьаӡара аилкааразы, избанзар, иҟоуп ареспублика анҭыҵ ицо, иҟоуп зыԥсҭазаара иалҵыз, аха урҭ ианаамҭоу иазгәаҭам.
Ҷыҭанаа лажәақәа рыла, атәанчаҩцәа рышәҟәеиҭаҭаҩразы даҽа шықәсыбжак аҿҳәара рымоуп.
"Уаанӡа ашәҟәеиҭаҭаҩраз аҿҳәарақәа арбамзар, уажәы фымзтәи аҿҳәара шьақәыргылоуп. Атәанчаҩы ианаамҭо ашәҟәы иҽҭеимгалазар, аҽа фымз рыҩнуҵҟа, уи аус ириашар ҟалоит, убри аан арҭ афымз иаанкылаз итәанчахәы иоуеит. Фымзтәи аҿҳәара иахыԥаз атәанчаҩы азыҳәа аныҟаииҵа инаркны атәанчахәы иоулоит", - лҳәеит лара.
Атәанчаҩы хаҭала игәамбзиара иахҟьаны аусбарҭахь дзымнеиуазар, аминистрра аусзуҩцәа дахьынхо аҭыԥ ахь инеины ашәҟәеиҭаҭаҩра дахрыжьуеит ҳәа азгәалҭеит Анжелика Ҷыҭанааԥҳа.